**Silppuri** (engl. *Shredder*) on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 *Teenage Mutant Ninja Turtles* -sarjakuvalehden ensimmäisessä numerossa. Silppuri on Teini-ikäisten mutanttininjakilpikonnien arkkivihollinen. 

Silppuri on oikealta nimeltään Oroku Saki. Hän on ninjutsumestari ja Jalkaklaanin johtaja. Silppurina hän käyttää samuraiden käyttämää metallista haarniskaa, jonka olkapäissä ja käsien kämmenselän puolella on teriä. Joskus hän käyttää haarniskan lisäksi purppuraviittaa.

Oroku Sakin lisäksi Silppurin roolia ovat kantaneet sarjakuvissa hetkellisesti Karai, Raphael ja Oroku Yoshi, joka oli vaihtoehtoisessa maailmassa rikollisen sijasta sankari.

Sarjakuva
---------

### Mirage Comics

Alkuperäisissä sarjakuvissa Oroku Sakilla on vanhempi veli nimeltä Oroku Nagi, joka kilpailee Hamato Yoshin kanssa naisesta nimeltä Tang Shen. Shenin rakastuessa Yoshiin, Nagin ja Yoshin välit tulehtuvat entisestään. Yoshi tappaa Nagin ja matkustaa Japanista New Yorkiin Shenin kanssa.

Nagin nuorempi veli Saki liittyi jo hyvin nuorena Jalkaklaaniin tullakseen pelottomaksi ninjaksi. Ajan myötä Saki nousi klaanin arvoasteikossa ja 18-vuotiaana hänestä tuli heidän johtajansa Amerikassa. Uuden asemansa seurauksena hän saattoi muuttaa New Yorkiin ja kostaa veljensä kuoleman tappamalla Yoshin ja Shenin. Yoshin lemmikkirotta karkasi New Yorkin kaduille ja päätyi lopulta viemäristöön, jossa hän muuttui mutaation seurauksena antropomorfiseen muotoon yhdessä neljän kilpikonnan kanssa. Rotta otti itselleen nimen Tikku. Hän opetti usean vuoden ajan kilpikonnille ninjutsua ja lähetti heidät lopulta Oroku Sakin eli Silppurin perään. Ensimmäisessä kohtaamisessa öisellä talon katolla taistelu päättyi Silppurin kuolemaan, kun hän tappion lähestyessä yritti tappaa kaikki termiittikranaatilla. Donatello onnistui kuitenkin lyömään bō-sauvallaan kraanatin takaisin Silppurille, joka putosi sen kanssa katolta.

#### Jälleensyntyminen

Silppuri kuitenkin luotiin uudestaan Jalkaklaanin kloonimatojen avulla. Jalkaklaani keräsi hänen räjähtäneen kehonsa osat ja teki kokeita madoilla herättääkseen Silppurin henkiin. Alkuperäiset kolme kokeilua eivät täysin onnistuneet, mutta niiden seurauksena syntyi kolmihenkinen ryhmä, "The Shredder Elite". Neljännellä kerralla he onnistuivat elvyttämään Silppurin takaisin henkiin. Silppuri palasi myöhemmin jouluna kostamaan Turtleseille kuolemansa ja hakkasi Leonardon katuojassa. Lopulta hän heitti Leonardon jalkaklaaninsa kanssa Aprilin asunnon ikkunasta sisään ja lähetti ninjansa tappamaan kaikki Turtlesit. He eivät kuitenkaan onnistuneet tehtävässään. Turtlesit pakenivat alakertaan, jossa he saivat yllättäen lisäapua Casey Jonesilta, joka onnistui taistelemaan hetken aikaa Silppuria vastaan. Kuullessaan poliisiautojen tulevan Silppuri vannoi vielä palaavansa heidän peräänsä ja sytytti Aprilin antiikkikaupan tuleen ennen pakenemistaan. 

Kuukausia myöhemmin vammoistaan toipunut Leonardo palasi New Yorkiin ja mestasi Silppurin kaksinkamppailun päätteeksi. Silppurin kuoleman seurauksena ilman johtajaa jääneessä Jalkaklaanissa puhkesi kaaos. Turtlesit veivät Silppurin ruumiin New Yorkin satamaan, jossa he jättivät sen kelluvaan hautarovioon.

Vuosia myöhemmin eräs jalkamystikko löysi Silppurin palaneita ruumiinosia merestä ja käytti kloonimatoja elvytääkseen toistamiseen Silppurin. Madot söivät kuitenkin myös paloja hainraadosta. Sen seurauksena syntyi lähinnä hainnäköinen hybridi, joka piti itseään oikeana Oroku Sakina. Hän hyökkäsi Turtlesien kimppuun, mutta sai pian huomata olevansa vain klooni ja pakeni tiehensä.

### IDW

Vuonna 2011 uudistetussa Turtles-sarjakuvissa Oroku Saki oli keskiajalla jalkaklaanin jäsen. Hänen isänsä oli Oroku Maji, joka oli Masaton kanssa Jalkaklaanin johtohahmoja. He yritivät kouluttaa Sakista ja Hamato Yoshista seuraavat klaanin johtohahmot. Saki oli kuitenkin hyvin malttamaton ja riiteli Yoshin kanssa. Eräänä päivänä meditoidessaan paholainen nimeltä Kitsune halusi palauttaa Jalkaklaanin brutaalit vuodet takaisin ja paljasti hänelle jalkaklaanin salaisen kirjan, joka käsitteli erinäisiä mystisiä asioita ja tarinoita. Saki otti kirjan haltuunsa ja lähti heti seuraavana aamuna vuorille. Maji ja Masato huomasivat Sakin löytäneen kirjan ja lähettivät ninjat hänen peräänsä. Yksi miehistä ei totellut käskyä tuoda Saki vahingoittumattomana takaisin ja sivalsi Sakin kasvoja miekallaan. Saki suivaantuneena tappoi kaikki miehet ja piti isäänsä petturina. Hän palasi takaisin klaaninsa luokse, mutta salamurhasi isänsä Majin ja Masaton. Pian Saki ilmoitti heidät joutuneen salamurhan kohteeksi ja sai neuvoteltua neuvostoa nimittämään hänet Jalkaklaanin uudeksi johtohahmoksi. Noustuaan arvoasteikolla johtavaan Jonin asemaan hän päätti muuttaa kunniakkaan klaanin vallanhimoiseksi ja sotaisaksi klaaniksi. Yksi hänen tutuistaan klaanissa oli Hamato Yoshi, joka vastusti Silppurin aikeita. Silppuri ei pitänyt Yoshin vastustamisesta ja päätti murhata Yoshin perheineen. Yoshi kuitenkin onnistui pakenemaan, mutta vuosien jälkeen Silppuri löysi hänet lapsineen ja mestautti heidät kaikki. Kitsunen suostuttelusta Saki halusi olla kuolematon ja meni tapaamaan Kitsunen isänsää erästä metallista demonia, joka heidän tietämättään oli utromi. Demoni lahjoitti jälleen mystistä vihreää ainetta, jonka avulla kuolemattomuuden liemi olisi mahdollista luoda. Silppuri kuitenkin uskoi palvelleensa demonia jo yli 150 vuotta reinkarnaation myötä ja päätti tappaa demonin saatuaan vihreää ainetta. Kitsune lupasi luoda aineen ja Sakin oli tehtävä rituaali, jonka myötä hänestä tulisi kuolematon. Juotuaan lientä hänen oli tehtävä harakiri, jonka jälkeen Saki asetettiin vihreää ainetta sisältävään arkkuun. Hänet haudattiin pois, kunnes vuosisatojen jälkeen Saki palasi takaisin eloon lapsenlapsensa Karain ansiosta 2000-luvun New Yorkissa.

Saki otti nimekseen Silppuri ja otti Jalkaklaanin haltuunsa. Hän tapasi sattumalta Hamato Yoshin, joka oli myös palanut nykypäivään reinkarnaation myötä rotaksi. Karai oli tuonut hänet Silppurin luokse, joka vaati häntä liitymään uudelleen jalkaklaaniin. Yoshi kuitenkin kieltäytyi, vaikka läpäisi Silppurin asettamat kamppailutestit. Myöhemmin Yoshin Turtlesit saapuivat paikalle pelastamaan hänet ja he pakenivat. Silppuri päätti ottaa tehtäväkseen päästä jälleen eroon Yoshista, mutta ennen kaikkea hän pyrkii saamaan uuden kakkosmiehen itselleen, sillä hän ei luota Karain johtajan kykyihin. Silppuri kuitenkin antoi Karaille tehtäväksi tuoda Leonardo hänen luokseen, sillä hän uskoo Leonardon olevan sopiva kakkosmies. Silppuri näki edellisessä elämässään suuren potentiaalin Leonardossa tulla loistavaksi soturiksi. Saatuaan siepattua Leonardon hän käski Kitsunen aivopestä Leonardoa uskomaan Silppurin olevan hänen ainut todellinen läheinen.

Muissa medioissa
----------------

### Animaatio

#### Turtles – mutanttikilpikonnat

Silppuri Turtles – mutanttikilpikonnat sarjassa 1980-luvulla.
Silppurin ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen ääninäyttelijänään toimi James Avery 8. tuotantokauden ajan, jonka jälkeen hänet korvasi William E. Martin kahden viimeisen tuotantokauden ajaksi. Tässä versiossa Oroku Saki ja Hamato Yoshi olivat Jalkaklaanin jäseniä Japanissa, mutta Sakin lavastettua Yoshin epäkunnioittavaksi jäseneksi klaanin senseitä kohtaan, Yoshi karkotettiin ja hän matkasi New Yorkiin, jossa Yoshille tapahtui suuria muutoksia. Seuraavina vuosina Saki sai käsikseen Jalkaklaanin johtajuuden ja otti alter egokseen Silppurin. Pian hän tapasi toisesta ulottuvuudesta tulleen olion nimeltä Krang, jonka kanssa Silppuri ryhtyi yhteistyöhön saaden käsiinsä huipputeknologiaa. Tämän myötä hän korvasi jalkaninjat roboteilla, joita Silppuri kutsui Jalkasotilaiksi. Muutettuaan salaa New Yorkiin, hän huomasi Yoshin olevan vielä elossa ja pyrki pääsemään hänestä eroon lopullisesti sekä Yoshin valmentamista kilpikonnista.

#### Teini-ikäiset mutanttininjakilpikonnat (2003)

Silppurin esiintyi toisen kerran animaatiossa vuoden 2003 Teini-ikäiset mutanttininjakilpikonnat -animaatiossa, jossa hänen ääninäyttelijänään toimi Scottie Ray. Suomenkielisenä äänenä oli 1. kaudella Raine Heiskanen, 2. kaudella Veeti Kallio, 3. ja 7. kaudella Sami Kuronen, 4. kaudella jaksossa 8 Tommi Haapaniemi ja jaksossa 22 Pasi Ruohonen sekä 6. kaudella Sasu Moilanen.

Tässä versiossa Silppuri sai uudenlaisen historian itselleen. Turtlesien legendaarisin vihollinen sai alkunsa vuonna 300 jaa. kun Yamaton maakunnassa eräs suuri hirviömäinen demoni, Tengu, jonka eräs kultti ryhmä oli saanut aikaan suunnitellessaan maailman valloitusta. Tämä hirviö kutsui itseään Silppuriksi ja levitti pahuuttaan ympäri Japania, eikä sitä pysäyttänyt mikään. Japanin keisari valitsi viisi taitavinta ja voimakkainta soturia; Kon, Juto, Chikara, Hisomi ja Saki taistelemaan Silppuria vastaan. Heistä Kon, Juto, Chikara ja Hisomi Silppuri voitti helposti, mutta Saki oli yhä taistelukunnossa. Hän kykeni päihittämään demonin, mutta juuri kun Saki oli tekemässä kohtalokasta sivallusta, Silppuri teki tarjouksen henkisesti. Se tarjosi oman sielunsa elämistä Sakin kehossa ja antaisi vastalahjaksi suuria voimia. Saki hyväksyi tarjouksen ja tuhosi samalla demonin kehon, jonka sielu siirtyi Sakin kehoon.

Taistelun loputtua kaikki viisi soturia palasivat takaisin kotiin, jossa heidät ylistettiin Japanin suurimmiksi sankareiksi ja palkittiin omilla lohikäärmeen kolmivarpaisilla arvomerkeillä. Kauan ei kuitenkaan mennyt, kun riivattu Saki aloitti Japanin valloittamisen Silppurin nimissä. Hän teki useita julmia tekoja ja sen pahuudella ei ollut rajoja. Silppuri tuhosi suurimman osan Japanista ja pystytti oman linnoituksensa. Hänen voimansa vain kasvoivat ja planeetan valloittaminen oli vain ajan kysymys. 

Sakin neljä entistä liittolaista harjoittelivat voimakkaimpien taistelulajien ja mystiikan mestareiden alaisuudessa, jotta he olisivat tarpeeksi vahvoja kohtaamaan Silppurin. Kaikki viisi toivat henkensä lohikäärmeen ruumiillistumissa, mutta se hyökkäys ei auttanut ylivoimaista Silppuria vastaan. Pitääkseen Silppurin uhkaamasta maailmaa enää koskaan, nämä neljä Lohikäärmettä loivat loitsun. He taikoivat hänen kypäränsä, vartalonsa ja aseensa ja sinetöivät ne piiloon, jottei niitä enää koottaisi yhteen, koska silloin Silppuri palaisi takaisin henkiin.

Silppuri noin 1500-luvun Japanissa Tengu-miekan kanssa.
Satoja vuosia myöhemmin Sengoku-kauden aikaan Japanissa erään muukalaisrodun Utromien alus putosi metsän keskelle. He pitivät hallussaan Ch'rell nimistä rikollista, joka karkasi Utromien vankilasta sabotoiden heidän alustaan, jonka vuoksi he putosivat maaplaneetalle. Onnettomuudesta huolimatta kaikki selvisivät hengissä. Utromit ja Ch'rell joutuivat kuitenkin naamioimaan itsensä, jottei heitä huomattaisi ulkopuolisiksi vielä kehittämättömässä maailmassa. Heidän täytyi odottaa siihen asti kunnes ihmiskunnan teknologia olisi tarpeeksi kehittynyttä, jotta he voisivat käyttää teknologiaansa palatakseen takaisin kotiplaneetalleen. Sen aikana he kehittivät ihmisennäköisiä mecha-robotteja naamioinniksi, joita he ohjasivat robotin sisältä. Ch'rell huomasi Utromien uuden luomuksen ja varasti sen itselleen.

Myöhemmin hän hyödynsi demoni Silppurin legendaa ja loi itselleen uuden henkilöllisyyden Oroku Sakina. Ihmismuotona Ch'rell hyödynsi sen vuorovaikutusta maailman kanssa ja pukiessaan ylleen teräaseistetun haarniskan hänestä tuli uusi Silppuri. Samalla Ch'rell loi inspiraationsa myötä symbolikseen kolmivarpaisen lohikäärmeen jalanjäljen ja perusti Jalkaklaanin. Hän myös teetti voimakkaan Tengumiekan eräillä miekantakojilla antaen heille Utromin metallia. Miekan valmistuessa Ch'rell valloitti hetkessä koko Japanin ja sai haltuunsa salaperäisen esineen nimeltä Tengun sydän, jonka avulla hän hallitsi viittä eri elementtiä edustavaa demonia, jotka palvelivat muinoin alkuperäistä Silppuria. Myöhemmin tuntemattomasta syystä Ch'rell menetti Tengumiekan.

Ch'rell
Vuosia kului eteenpäin ja Utromit Vartijoiden kanssa onnistui kukistamaan Ch'rellin alias Silppurin Japanin vallasta. 2000-luvulla Ch'rell muodosti Jalkaklaanista suuren alamaailman rikollisjärjestön, käyttäen suurta omaisuuttaan, jota hän keräsi Oroku Sakina. Hän muun muassa adoptoi orvoksi jääneen tytön Karain ja kasvatti hänet, kuin omaa tytärtään opettaen Karaille ninjutsua. Myöhemmin Ch'rell nosti Karain hänen oikean käden mieheksi ja lähtiessään Yhdysvaltoihin Ch'rell jätti Karain Jalkaklaanin johtoon Japanissa.

New Yorkissa Ch'rell löysi Utromien yksistä vartijoista Hamato Yoshin, jota vastaan hän oli taisteli aikaisemmin Japanissa. Ch'rell lähti Silppurina Hunnin ja parin Jalkaklaanin ninjan kanssa Yoshin luokse, pakottaen häntä paljastamaan Utromien piilopaikan. Yoshin kieltäytyessä paljastamaan heidän olinpaikkaa, Ch'rell tappoi Yoshin. 15 vuotta myöhemmin Jalkaklaanista oli tullut New Yorkin suurin rikollisjärjestö ja Ch'rellilla alias Silppurilla oli hallussaan useita pieniä katurikollisia hallinnassaan, kuten Purppuralohikäärmeet. Pian hänen valtakautensa kuitenkin sai jälleen mutkia matkaan, kun Hamato Yoshin lemmikirotta oli vuosia aikaisemmin muuntautunut viemärissä Utromien kehittämän mönjän vuoksi mutanttirotaksi ja samalla olivat myös neljä kilpikonnaa mutaatioituneet. Yoshin rotta sai nimekseen Tikku, joka opetti nuorille kilpikonnille ninjutsun salaisuuksia. Pian heidän tunnettiin yhdessä nimellä Turtlesit, jotka muutaman vuoden aikana kykenivät kukistamaan Silppurin valtakauden ja saivat myös selville heidän Silppurinsa olevan todellisuudessa Utromien pahin rikollinen Ch'rell.

### Elokuvat

#### Teini-ikäiset mutanttininjakilpikonnat

Ensimmäisessä elokuvassa vuonna 1990 Silppuri matkasi New Yorkiin, kun hänen ja Hamato Yoshin rakastama nainen Tang Shen päätti lähteä Japanista New Yorkiin. Molemmat miehet pitivät naisesta paljon, mutta Yoshi ei suostunut tappelemaan Oroku Sakin alias Silppurin kanssa vaan matkasi naisen mukana Yhdysvaltoihin. Paikan päällä Silppuri murhasi Tang Shenin joka rakasti vain Yoshia ja myöhemmin väijyttämällä tappoi Hamato Yoshin, joka oli saapunut väsyneenä rakennustyömaaltaan. Yoshin lemmikkirotta Tikku karkasi tappelun aikana häkistään ja pääsi raapimaan Sakin naamaa. Sen vuoksi Saki huitaisi miekallaan pienen rotan korvasta palasen irti.

Silppuri ensimmäisessä Turtles-elokuvassa.
Myöhemmin Saki päätti manipuloida ongelmanuoria ja värvätä heidät Jalkaklaaniinsa opettaen heille ninjutsua sekä salamurhaamista. Heidän johtajanaan Saki päätti ottaa nimekseen Silppuri ja nousi pian New Yorkin tietoisuuteen pelottomana kulttijohtajana. Hänen oikean käden miehenään toimi Tatsu. 

Kunnianhimoinen tutkivareportteri April O'Neil pääsi liian lähelle Jalkaklaanin tekemisiä, jonka myötä Silppuri käski miehiään tappamaan naisen. Se ei kuitenkaan onnistunut kun Raphael puuttui väliin ja hakkasi useita Jalkaklaanin ninjoja metrossa. Sittemmin Silppuri sai selville Turtleista ja käski siepata heidän oppi-isänsä Mestari Tikun. Tikun ollessa vankina hylätyssä varastorakennuksessa, Silppuri kovisteli rottaa saadakseen lisätietoa Turtleista ja heidän tekniikoistaan. Lopulta Silppuri päätti itse pysäyttää Turtlet alaistensa osoittauduttua avuttomiksi heitä vastaan.

Taistelu sai alkunsa New Yorkin talojen katolla, jossa Silppuri kykeni pitämään loitolla kaikki neljä Turtlea vaikka he kaikki hyökkäsivät yhdellä kertaa hänen kimppuunsa. Ainoastaan Leonardo kykeni hivenen haavoittamaan Silppurin oikeaa kättä. Silppuri kävi tilanteessa ylimieliseksi ja väitti heidän mestarinsa Tikun olevan kuollut, jolloin Leonardo suutuspäissään hyökkäsi kohti Silppuria, joka helpon oloisesti painoi Leonardon maahan ja meinasi tappaa hänet keihäällä. Tikku kuitenkin puuttui tilanteeseen ja paljasti menneisyyttään Silppurille kertoen hänelle saamastaan arvesta. Silppurin tajuttua kuka Tikku oli, hän otti naamarinsa pois ja ryntäsi kohti Tikkua keihään kanssa, jonka Tikku onnistui torjumaan. Tämän seurauksena Silppuri oli pudota rakennuksesta ja jäi roikkumaan sen reunalle keihään varassa. Tikun pitäessä kiinni keihäästä hän alkoi puhua kunniasta, mutta Silppuri yritti tappaa Tikun piilotetulla tikarillaan. Tikku päästikin saman tien irti keihäästä ja Silppuri putosi rakennuksen katolta alas suoraan roska-autoon. Casey Jones kävi vielä vetämässä roska-auton vivusta, jolloin Silppurin kypärä näkyi murskaantuvan muiden roskien sekaan ja kaikki olettivat Silppurin kuolleen.

Elokuvassa Silppuria näytteli James Saito ja hahmon äänenä toimi David McCharen.

#### Teinimutanttininjakilpikonnat 2: Mönjän salaisuus

Toisessa osassa hengissä selvinnyt Silppuri kaivautuu ulos roskakasasta ja alkaa jälleen terrorisoida New Yorkia jalkaklaanin avulla, tällä kerralla aikeinaan vain kosto kilpikonnille. Hän tekee professori Jordan Perryn ja mutageenin avulla kaksi mutanttia, Tokan ja Rahzarin, jotka ovat kuitenkin vauvoja mutta silti todella voimakkaita. Elokuvan lopussa Silppuri juo mutageenia ja muuttuu jättikokoiseksi Super Silppuriksi. Hän joutuu raivon valtaan ja tuhoaa laiturin, joka kuitenkin sortuu hänen itsensä päälle jolloin hän kuolee lopullisesti.

Jatko-osassa Silppurin äänenä jatkoi David McCharen ja uutena näyttelijänä toimi François Chau. Super Silppurin haarniskassa näyttäytyi tosielämässäkin huomattavan suurikokoinen showpainija Kevin Nash.

#### TMNT (2007)

Sarjan uusimmassa osassa Silppuria ei varsinaisesti nähdä mutta tämän kuva vilahtaa alussa ja lopussa Karai sanoo Turtleseille että nämä tulevat näkemään tutut kasvot menneisyydestään, tarkoittaen tällä luultavasti Silppuria.

#### Teenage Mutant Ninja Turtles (2014)

Vuoden 2014 *Teenage Mutant Ninja Turtles* -elokuvassa Silppurin oli alun perin tarkoitus olla Japanin kulttuuriin kiintynyt amerikkalainen liikemies **Eric Sacks**, mutta elokuvan lopullisessa versiossa Eric Sacks ja Silppuri olivat muutettu erillisiksi hahmoiksi. Silppuri oli japanilainen ninjamestari, jonka oikeaa nimeä ei tiedetty (mutta jatko-osassa selvisi että, hänen oikea nimi on Oroku Saki) ja jolla oli kalju pää sekä arpeutuneet kasvot. Eric Sacksia näyttelee William Fichtner ja Silppuria Tohoru Masamune.

Eric Sacks oli Japanissa syntynyt mies, jonka isä kuoli Vietnamin sodassa. Tämän jälkeen Silppuri, löysi Sacksin ja adoptoi hänet. Vuosia myöhemmin Sacks alkoi työskennellä "Renesanssiprojektissa" April O’Neilin isän sekä Baxter Stockmanin kanssa kehittämässä "mutageeniä", jolla voisi parantaa vakavia sairauksia. Mutageeniä oli testattu Aprilin neljällä lemmikkikilpikonnalla (Leonardo, Donatello, Raphael ja Michelangelo) sekä rotalla nimeltä Tikku. Todellisuudessa Sacks ja Silppuri aikoivat levittää New Yorkiin vaarallisen viruksen ja ansaita suuria määriä rahaa myymällä mutageeniä lääkkeenä siihen, jotta ennen pitkää saisivat koko kaupungin oman valtansa alle. Tohtori O’Neil kuitenkin huomasi Sacksin petoksen. Hän tuhosi laboratorion ja ruiskutti jäljelle jääneen mutageenin kilpikonniin ja Tikkuun, ennen kuin joutui itse Sacksin murhaamaksi. April puolestaan pelasti eläimet päästämällä ne viemäriin, mutta pysyi itse tietämättömänä Sacksin todellisesta luonteesta.

15 vuoden ajan Silppuri ja Sacks lähettivät kenttäkomentaja Karain sekä joukon Jalkasotilaita tekemään kemikaaliryöstöjä voidaakseen luoda mutageenin uudelleen. Yritykset kuitenkin epäonnistuivat, koska neljä tuntematonta olentoa olivat hyökänneet sotilaiden kimppuun ja estäneet osan ryöstöyrityksistä. Kun Kanava 6:sta potkut saanut April sai selville olentojen olevan "Renesanssiprojektin" kilpikonnat ja kertoi niistä Sacksille, Jalkaklaani sai uuden mahdollisuuden mutageenin saamiseksi.

Sacks oli antanut Aprilille käyntikorttinsa, jonka avulla Jalkaklaani saisi jäljitettyä kilpikonnien ja Tikun olinpaikan. Sitten hän antoi adoptioisälleen käyttöön uuden kyberneettisillä lisälaitteilla varustetun samuraihaarniskan, joka yllään Silppuri itse johti hyökkäystä kilpikonnien luolaan. Silppuri haavoittaa vakavasti Tikkua ja saa kätyreineen vangittua kaikki muut kilpikonnat paitsi Raphaelin. Arpilin sekä Vern Fenwickin avulla Raphael sai veljensä vapautettua. Mutta tätä ennen Sacks oli saanut eristettyä heistä mutageeniä, joka mukanaan hän ja Silppuri lähtivät Sacks Towerin huipulle valmistautumaan viruksen levittämiseen.

Sacks Towerissa April ja Vern onnistuivat viemään mutageenin ja tyrmäämään Sacksin tajutomaksi. Katolla kilpikonnat taistelivat Silppuria vastaan. Sitten April saapui apuun ja kilpikonnien avulla hän tönäisi Silppurin alas. Silppuri selvisi pudotuksesta, mutta poliisit pidättivät hänet.

#### Teenage Mutant Ninja Turtles: Out of the Shadows

Vuonna 2016 ilmestyneessä jatko-osassa, *Teenage Mutant Ninja Turtles: Out of the Shadows*, Silppuria näyttelee Brian Tee.

### Videopelit

* Silppuri esiintyy pelattavana hahmona Tournament Fighters pelin Nintendo ja Super Nintendo versioissa. Jälkimmäisessä versiossa hänellä on pelin hahmoista parhaat arvot.
* Silppuri on TMNT pelin yksi välivastuksista, jossa sen asu muistuttaa vuoden 2003 sarjan väritystä. Hän käskyttää Turtlesien kimppuun valkoiseen haarniskaan pukeutuneita kloonejaan.
* Silppuri on Turtles in Time Re-Shelled pelin viimeisen kentän loppuvastuksena.
* Silppuri on lukittuna hahmona Teenage Mutant Ninja Turtles: Smash-Up pelissä, jossa hänellä on vuoden 2003 tyylinen asu, mutta väriltään huomattavasti tummempi. Hahmolle saa myös vaihtoehtoisen asun, joka on vuoden 2003 televisiosarjan 7. tuotantokaudella esiintynyt Kyber Silppurin asu. Silppurin erikoisliike on nimeltään "Energy Thrust".
* Silppurin esiintyy Teenage Mutant Ninja Turtles: Arcade Attack pelin viimeisenä pomovastuksena. Hän on pukeutunut vuoden 2003 Turtles-sarjassa esiintyneen Kyber-Silppurin näköiseksi.

Silppuria näytelleitä
---------------------

| **Vuodet** | **Näyttelijät** | **Sarjat** | **Elokuvat** | **Konsolipelit** |
| --- | --- | --- | --- | --- |
| 1987–1993 | James Avery | *Turtles – mutanttikilpikonnat* |  |  |
| 1989 | Dorian Harewood |  |  |
| 1990–1991 | David McCharen |  | *Teini-ikäiset mutanttininjakilpikonnatTeinimutanttininjakilpikonnat 2: Mönjän salaisuus* |  |
| 1991 | Jim Cummings | *Turtles – mutanttikilpikonnat* |  | *Teenage Mutant Ninja Turtles: Turtles in Time* |
| 1993 | Townsend Coleman |  |  |
| 1994–1996 | William E. Martin |  |  |
| 1997–1998 | Patrick Pon | *Ninja Turtles: The Next Mutation* |  |  |
| 2003–2009 | Scottie Ray | *Teini-ikäiset mutanttininjakilpikonnat* (2003) | *Turtles Forever*  | Teenage Mutant Ninja TurtlesTeenage Mutant Ninja Turtles 2: Battle NexusMutant NightmareTMNT: Mutant MeleeTurtles in Time Re-ShelledTMNT: Smash-Up |
| 2007 | Kwasi Songui |  |  | *TMNT* |
| 2009 | Load Williams |  | *Turtles Forever* |  |
| David Wills |  |  |
| 2012–2017 | Kevin Michael Richardson | *Teini-ikäiset mutanttininjakilpikonnat* (2012) |  |  |
| 2013 | Matthew Yang King |  |  | *Teenage Mutant Ninja Turtles: Out of the Shadows* |
| 2014 | Tohoru Masamune |  | *Teenage Mutant Ninja Turtles* |  |
| William Fichtner |  |  | *Teenage Mutant Ninja Turtles* |
| 2016 | Nolan North |  |  | *Mutants in Manhattan* |
| Brian Tee |  | *Teenage Mutant Ninja Turtles: Out of the Shadows*  |  |
| 2019 | Andrew Kishino |  | *Batman vs. Teenage Mutant Ninja Turtles* |  |
| 2020 | Hoon Lee | *Teini-ikäisten mutanttininjakilpikonnien nousu* |  |  |

### Silppuria näytelleitä Suomeksi

| **Vuodet** | **Näyttelijät** | **Sarjat** | **Elokuvat** | **Videopelit** |
| --- | --- | --- | --- | --- |
| 1990 | Eero Saarinen | *Turtles – mutanttikilpikonnat* |  |  |
| 2003–2004 | Raine Heiskanen | *Teini-ikäiset mutanttininjakilpikonnat* (2003) (kausi 1) |  |  |
| 2005–2006 | Veeti Kallio | *Teini-ikäiset mutanttininjakilpikonnat* (2003) (kausi 2) |  |  |
| 2007 | Tommi Haapaniemi | *Teini-ikäiset mutanttininjakilpikonnat* (2003) (kauden 4 jakso 8) |  |  |
| 2007 | Pasi Ruohonen | *Teini-ikäiset mutanttininjakilpikonnat* (2003) (kauden 4 jakso 22) |  |  |
| 2008 | Sasu Moilanen | *Teini-ikäiset mutanttininjakilpikonnat* (2003) (kausi 6) |  |  |
| 2009 | Sami Kuronen | *Teini-ikäiset mutanttininjakilpikonnat* (2003) (kaudet 3 ja 7) |  |  |
| 2013–? | Jarmo Mäkinen | *Teini-ikäiset mutanttininjakilpikonnat* (2012) |  |  |
| 2019– |  ? | *Teini-ikäisten mutanttininjakilpikonnien nousu* |  |  |

Vastaanotto
-----------

Silppuri oli listattu sijalle 39 vuonna 2009 IGN-sivuston laatimassa sata suurinta sarjakuvarikollista kautta aikain.

Lähteet
-------

1. ↑  Leonardo nro 1 (1986)
2. ↑  Tales of the TMNT (Vol 2) nro 3 (2004)
3. ↑  Teenage Mutant Ninja Turtles Micro-Series nro 5 2012 Viitattu 29.6.2013
4. ↑  Teenage Mutant Ninja Turtles (IDW) Vol. 2 Viitattu 3.6.2013 (englanniksi)
5. ↑  Teenage Mutant Ninja Turtles (IDW) Vol. 4 Viitattu 3.6.2013 (englanniksi)
6. ↑  Prudom, Laura: 'Teenage Mutant Ninja Turtles 2' Casts Brian Tee as Shreder  27.4.2015. Variety. Viitattu 28.4.2015. (englanniksi)
7. ↑  Shredder is number 39 *IGN* Viitattu 24.7.2009 (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Teini-ikäiset mutanttininjakilpikonnat |
| --- |
|  |
| 
* Kevin Eastman
* Peter Laird

 |
|  |
| Sankarit | Donatello • Leonardo • Michelangelo • Raphael |
|  |
| Sivuhahmot | Tikku • April O’Neil • Casey Jones • Fugitoidi • Utromit • Nahkapää • Renet • Miyamoto Usagi |
|  |
| Viholliset | Jalkaklaani (Silppuri • Karai • Jalkaninjat) • Baxter Stockman • Purppuralohikäärmeet (Hunni) • Rottakuningas • Krang • Bebop ja Rocksteady • Savanti Romero • Slash |
|  |
| Sarjakuvat | *Teenage Mutant Ninja Turtles (1984–2010) • Tales of the Teenage Mutant Ninja Turtles (1987–1989, 2004–2010) • Teenage Mutant Ninja Turtles Adventures (1988–1995) • Teenage Mutant Ninja Turtles (IDW)* (2011–) |
|  |
| Televisiosarjat | 

|  |  |
| --- | --- |
| Animaatiosarjat | *Turtles – mutanttikilpikonnat* (1987–1996) • *Teini-ikäiset mutanttininjakilpikonnat* (2003–2009) • *Teini-ikäiset mutanttininjakilpikonnat* (2012–2017) • *Teini-ikäisten mutanttininjakilpikonnien nousu* (2018–) |
|  |
| Näytelmäsarjat | *Ninja Turtles: The Next Mutation* (1997–1998) |

 |
|  |
| Elokuvat | 

|  |  |
| --- | --- |
| New Line Cinema | *Teini-ikäiset mutanttininjakilpikonnat* (1990) • *2: Mönjän salaisuus* (1991) • *III* (1993) • *TMNT* (2007) |
|  |
| Paramount | *Teenage Mutant Ninja Turtles* (2014) • *Out of the Shadows* (2016) • *TMNT: Mutant Mayhem* (2023) |
|  |
| Muut | *Turtles Forever* (2009) • *Batman vs. Teenage Mutant Ninja Turtles* (2019) • *Teenage Mutant Ninja Turtles: Mutant Mayhem* (2023) |

 |
|  |
| Videopelit | *Teenage Mutant Ninja Turtles • Teenage Mutant Ninja Turtles • Fall of the Foot Clan • The Manhattan Missions • Back from the Sewers • The Manhattan Project • Turtles in Time • The Hyperstone Heist • Radical Rescue • Tournament Fighters • Teenage Mutant Ninja Turtles • Battle Nexus • Mutant Melee • Mutant Nightmare • TMNT • Turtles in Time Re-Shelled • Smash-Up • Arcade Attack • Out of the Shadows • Teenage Mutant Ninja Turtles* |
|  |
| Soundtrackit | *Teenage Mutant Ninja Turtles • Teenage Mutant Ninja Turtles II The Secret of the Ooze • Teenage Mutant Ninja Turtles III • Teenage Mutant Ninja Turtles • Teenage Mutant Ninja Turtles: The Score* |

 |